Redningshelikopter tilkaldt til færdselsuheld med motorcykel og tre sårede. Fører af motorcykel er i kritisk tilstand.

En 42-årig mand og en dreng er hårdt såret, manden er i kritisk tilstand, efter en bil med en 77-årig dame bag rattet ved 17-tiden overså motorcyklen, da hun svingede til venstre fra Aarsvej til Haugårdsvej. Motrocyklen bragede derfor direkte ind i siden på bilen, og sammenstødet førte til, at manden blevet så alvorligt kvæstet, at han blev fløjet med redningshelikopter til Aalborg Universitetshospital, mens drengen blev kørt med ambulance. Det oplyser Nordjyllands Politi. - Manden er livsfarligt kvæstet, mens drengen er hårdt kvæstet men udenfor livsfare, fortæller Per Jørgensen, vagtchef ved Nordjyllands Politi. Vejen var spærret i flere timer, mens bilinspektører undersøgte ulykkesstedet. De pårørende er underrettet. Opdateres